ניב סולטן

ניב שוויצר ברדוגו סולטן (נולדה ב-16 בספטמבר 1992) היא שחקנית ודוגמנית ישראלית. זוכת פרס האקדמיה לטלוויזיה לשנת 2020 בקטגוריית "השחקנית הראשית הטובה ביותר בסדרת דרמה" על כיכובה בסדרת הריגול "טהרן" מבית כאן 11. סולטן נולדה, גדלה והתחנכה בירושלים בשכונת קריית מנחם. היא בתם של מירב ושלמה סולטן, יהודים ספרדים יוצאי מרוקו. גדלה כמסורתית כשאביה שומר שבת ואמה חילונית. לסולטן שלושה אחים, אחיה הוא השחקן בן סולטן. למדה בבית הספר היסודי תל"י (תגבור לימודי יהדות) בשכונת בית וגן, ובהמשך בבית הספר התיכון על שם מיי בויאר בירושלים, בו למדה במגמת תיאטרון. שירתה בצה"ל בתור מד"סית בחיל הנדסה קרבית. ב-2015 החלה ללמוד בסטודיו למשחק של יורם לוינשטיין. עוד קודם לכן, ב-2013 סולטן השתתפה בעונה השנייה של סדרת הנוער "יומני החופש הגדול" בערוץ דיסני בתפקיד צליל. באותה שנה גילמה את רונה באחד הפרקים בסדרת הדרמה של ערוץ 10 - "שולחן לשישה". ב-2015 שיחקה בסדרת הנוער "להתבגר" בערוץ 10, בתפקיד נופר בביוף, על פי סדרת הספרים של גלילה רון פדר עמית. מנובמבר באותה שנה החלה להשתתף בסדרה הקומית "לה פמיליה" בערוץ 10. בינואר 2016 גילמה את עלמה בסדרה "סוסי פרא", לצד יון תומרקין, דניאל גד ושירה נאור. הסדרה שודרה בערוץ זום ב-HOT. ביוני 2017 כיכבה בסרט הנוער "כמעט מפורסמת". ביולי אותה שנה השתתפה בעונה השנייה של סדרת הדרמה "מתים לרגע" לצד עפר שכטר. ב-2018 הופיעה בתפקיד הראשי בסדרה "יש לה את זה" של קשת 12. ושיחקה בסרטם של טל גרניט ושרון מימון "הנשף". באותה שנה השתתפה גם בפסטיגל וכן בסדרה "אילת". משנת 2020 מככבת בתפקיד הראשי בסדרת הריגול הישראלית "טהרן" מבית כאן 11 בתפקיד תמר רביניאן, האקרית המושאלת מיחידה 8200 כסוכנת למבצע חשאי של המוסד. לצורך התפקיד למדה סולטן פרסית במשך ארבעה חודשים. על משחקה בסדרה זו זכתה ב"פרס האקדמיה לטלוויזיה (הישראלי) לשנת 2020" בקטגוריית "השחקנית הראשית הטובה ביותר בסדרת דרמה". ב-2021 שיחקה בתפקיד-משנה בסדרה של הוט "ילדות סכסכניות". בשנת 2022 החלה לשחק את אחת הדמויות המרכזיות בסדרת המערבון האמריקאית "That Dirty Black Bag" בשירות הסטרימינג AMC+, לצדם של השחקנים דומיניק קופר וטרוויס פימל ובסדרה הישראלית בוגד. בשנת 2024 שיחקה את רותי בסרט "בחורים טובים 2". סולטן נשואה לשחקן מאור שוויצר. מדיה וקבצים בנושא ניב סולטן בוויקישיתוף ניב סולטן, ברשת החברתית פייסבוק ניב סולטן, ברשת החברתית אינסטגרם ניב סולטן, במיזם "אישים" לתיעוד היצירה הישראלית ניב סולטן, במסד הנתונים הקולנועיים IMDb (באנגלית) ניב סולטן, באתר "אידיבי", מאגר הידע העברי לקולנוע ישראלי ועולמי משה אבוטבול, ניב סולטן: "אני ממש מפחדת להיכשל", באתר פרוגי, 25 במרץ 2016 איתי סגל, הכי מגניב, באתר "ידיעות אחרונות", 20 במרץ 2018 יערה יעקב, ‏"התכווצתי בכיסא, האדמתי בפנים ונהיה לי שחור בעיניים. לא אהבתי את הבחורה הזו על המסך", באתר ‏מאקו‏, 10 במאי 2018 אור נוף, ניב סולטן: "אומרים לי שעם ישראל התאהב בי אבל אני עדיין לא מעכלת", באתר את, 17 ביולי 2018 איתי סגל, "אני יכולה להתאהב בקלות במי שלא פוחד ממני", באתר "ידיעות אחרונות", 26 באוגוסט 2018 מלי זיידמן, "מזהים אותי פחות בשיער פזור": הפריצה המטאורית של ניב סולטן, באתר Xnet‏, 2 במאי 2019 טל גלעדי, ליידי ניב, באתר "ידיעות אחרונות", 26 במאי 2020 איתי סגל, יש לה את זה, באתר "ידיעות אחרונות", 15 באפריל 2022 רעות ברזילי, ‏"יש לי חלומות גדולים": ניב סולטן על החיים ככוכבת ועל התוכניות להמשך, באתר ‏מאקו‏, 24 בספטמבר 2022 עמית סרויה, "להתבגר": עלילה שקל להזדהות איתה. ביקורת, באתר פרוגי, ‏3 במאי 2015 מערכת, כשטיול לדרום אמריקה הופך פחות ופחות אטרקטיבי, באתר nana10‏, 3 בינואר 2016 משה אבוטבול, ניב סולטן: "אני ממש מפחדת להיכשל", באתר פרוגי, ‏25 במרץ 2016 אבנר שביט‏, בריכת הסולטן: ריאיון עם ניב סולטן, הכוכבת המלבבת של הקיץ, באתר וואלה, 22 ביוני 2017 ניב סולטן מצטרפת למתים לרגע, באתר HOT Magazine, ‏18 ביולי 2016 (ארכיון) נוי טל, מטפסת לטופ: התפקיד החדש של ניב סולטן על המסך, באתר פרוגי, ‏12 בספטמבר 2016 מערכת תכניות קשת, ‏"יש לה את זה": דרמה קומית חדשה תחשוף את הקורה מאחורי הקלעים של עולם הזוהר, באתר ‏מאקו‏, 20 בפברואר 2018 רן בוקר, ניב סולטן: "התפקיד ב'טהרן' הוא מה שחלמתי עליו", באתר ynet, 23 ביוני 2020 יפעת הללי אברהם, ‏להיות איתם: ניב סולטן ומאור שוויצר ביחד, באתר ‏מאקו‏, 22 ביוני 2020 יפעת הללי אברהם, ‏ברגעים אלה: ניב סולטן ומאור שוויצר מתחתנים, באתר ‏מאקו‏, 25 במרץ 2022